《追和白舍人咏白牡丹》
唐代·徐夤

蓓蕾抽开素练囊，琼葩薰出白龙香。裁分楚女朝云片，

剪破姮娥夜月光。雪句岂须征柳絮，粉腮应恨帖梅妆。

槛边几笑东篱菊，冷折金风待降霜。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。